Ρεβυθάδα στη χύτρα: κι όμως γίνεται καλοχυλωμένη και πεντανόστιμη!
Η χύτρα δεν είναι μόνο για γρήγορο φαγητό χωρίς... φιλοδοξία νοστιμιάς και η καλοδουλεμένη ρεβυθάδα του Γιώργου Φελεμέγκα το αποδεικνύει με την πρώτη κουταλιά.
500 γρ. ρεβύθια μικρά ή μέτρια, μουλιασμένα αποβραδίς σε παγωμένο νερό με λίγο αλάτι, στραγγισμένα και ξεπλυμένα καλά , 2 μέτρια ξερά κρεμμύδια, σε λεπτές φέτες , 2 καρότα, σε μέτριες φέτες , 1 σκελίδα σκόρδο, ψιλοκομμένη , 1/2 κουτ. γλυκού κύμινο, σε σκόνη , 2 κλωνάρια φρέσκο θυμάρι , 2 φύλλα δάφνης , ξύσμα και χυμός από 1 λεμόνι, 2.500 ml ζωμός λαχανικών ή νερό, 4 κουτ. σούπας ελαιόλαδο , αλάτι, φρεσκοτριμμένο πιπέρι, χυμός από 1 λεμόνι , 5 κουτ. σούπας ελαιόλαδο , 100 γρ. μαϊντανός, ψιλοκομμένος , φρεσκοτριμμένο πιπέρι , 100 γρ. τυρί σφέλα ΠΟΠ, τριμμένο
Για να φτιάξουμε ρεβυθάδα καλοχυλωμένη, ξεκινάμε ζεσταίνοντας το ελαιόλαδο στη χύτρα, σε δυνατή φωτιά, και σοτάρουμε τα κρεμμύδια, τα καρότα και το σκόρδο μέχρι να αρχίσουν να ροδίζουν. Προσθέτουμε τα ρεβύθια, το κύμινο, το θυμάρι, τις δάφνες, τον χυμό και το ξύσμα λεμονιού και τον ζωμό. Αλατοπιπερώνουμε, ανακατεύουμε, σφραγίζουμε τη χύτρα με το καπάκι της και ρυθμίζουμε την ένδειξη της βαλβίδας σύμφωνα με τις οδηγίες του κατασκευαστή. Μόλις κοχλάσει το υγρό και ανασηκωθεί η βαλβίδα, χαμηλώνουμε τη φωτιά και σιγομαγειρεύουμε για 40 λεπτά.Αποσύρουμε τη χύτρα από τη φωτιά, αφαιρούμε τον ατμό και ξεσκεπάζουμε το σκεύος. Αν χρειαστεί χύλωμα, επαναφέρουμε σε δυνατή φωτιά και αφήνουμε τα ρεβύθια να βράσουν για λίγο ξεσκέπαστα.Με κουτάλα της σούπας παίρνουμε μία δόση από το ζουμί της ρεβυθάδας (περίπου 100 γρ.) και το ρίχνουμε στον πολυκόφτη.Προσθέτουμε όλα τα υλικά του σερβιρίσματος, πλην της σφέλας, και χτυπάμε ελαφρά. Αδειάζουμε το μείγμα στην κατσαρόλα, ανακατεύουμε και διορθώνουμε το αλατοπίπερο, αν χρειάζεται.Σερβίρουμε σε πιάτα τρίβοντας με το χέρι λίγη σφέλα και προσθέτοντας λίγο ακόμα ελαιόλαδο και ψιλοκομμένο μαϊντανό.
Ρεβύθια,Χορτοφαγικά